## Ministru kabineta rīkojuma projekta “Par Rīgas Aeronavigācijas institūta Satversmes apstiprināšanu” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts “Par Rīgas Aeronavigācijas institūta Satversmes apstiprināšanu” (turpmāk – rīkojuma projekts) ir izstrādāts saskaņā ar Augstskolu likuma 10.panta trešo daļu, kas paredz, ka privātpersonu dibināto augstskolu satversmes apstiprina Ministru kabinets. |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd akciju sabiedrības “Rīgas Aeronavigācijas institūts” (turpmāk – augstskola) darbību regulē ar Ministru kabineta 2009.gada 11.novembra rīkojumu Nr.774 “Par Rīgas Aeronavigācijas institūta Satversmes apstiprināšanu” apstiprinātā satversme.Augstskolas šobrīd spēkā esošajā satversmē ir virkne punktu, kas neatbilst Augstskolu likuma normām, piemēram, revīzijas komisija saskaņā ar Augstskolu likuma 12.pantu nav augstskolas pārstāvības un vadības institūcija vai lēmējinstitūcija, senāts apstiprina kārtību un noteikumus, kuri regulē visas augstskolas darbības sfēras, nevis ierosina to apstiprināšanu satversmes sapulcē.Vienlaikus ir nepieciešams precizēt jautājumu par augstskolas dibinātājiem, jo saskaņā ar Augstskolu likuma 7.panta trešo daļu privātpersonu dibinātās augstskolas un koledžas ir komercsabiedrības vai nodibinājumi, proti, augstskolas dibinātājs nav akciju sabiedrība “Rīgas Aeronavigācijas institūts”, bet gan akciju sabiedrības “Rīgas Aeronavigācijas institūts” dibinātāji. Komerclikuma 134.panta ceturtā daļa nosaka, ka akciju sabiedrība ir atklāta sabiedrība, kuras daļas (akcijas) var būt publiskās apgrozības objekts. Proti, akciju sabiedrības dibinātāji (īpašnieki/akcionāri) ir akciju turēti, bet akcijas iegādāties var jebkurš, līdz ar to akciju sabiedrības dibinātāju (īpašnieku/akcionāru) sastāvs ir mainīgs. Ņemot to vērā nav lietderīgi norādīt konkrētu personu vārdus augstskolas satversmē, jo tie var mainīties, bet satversmes regulāra grozīšana dibinātāju maiņas dēļ var radīt papildu administratīvo slogu.Rīkojuma projekta mērķis ir apstiprināt augstskolas Satversmes sapulces 2015.gada 24.septembrī pieņemto jauno augstskolas Satversmi, kas nodrošinātu augstskolas darbības nepārtrauktību, kā arī Satversmes atbilstību Augstskolu likumā noteiktajam tiesiskajam regulējumam. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz augstskolu un tās personālu.  |
| 3. | Tiesiskā regulējuma ietekme uz tautsaimniecību un administratīvo slogu |  Rīkojuma projekts nodrošinās augstskolas darbības kontinuitāti un efektivitāti, kā arī augstskolas Satversmes atbilstību Augstskolu likumā noteiktajam tiesiskajam regulējumam. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Rīkojuma izpildē būs iesaistīta augstskola un tās lēmējinstitūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

*Anotācijas III, IV, V un VI sadaļa – rīkojuma projekts šo jomu neskar.*

Izglītības un zinātnes ministrs Kārlis Šadurskis

Vizē:

valsts sekretāre Līga Lejiņa

26.01.2017.

449

L.Upīte, 67047816

Linda.Upite@izm.gov.lv